Nerešena strateška pitanja na Balkanu
Vašingtonski Centar za strateška i međunarodna istraživanja izdao izveštaj ističući da još uvek postoje nerešena pitanja na Balkanu
Panel je najviše pažnje posvetio problemima na području Zapadnog Balkana, koji ometaju dalju stabilizaciju i dalje napredovanje regiona. Za većinu prisutnih analitičara posebno su zabrinjavajući dugotrajni politički zastoj u Bosni i Hercegovini, situacija na Kosovu, kao i nerešeno pitanje imena Makedonije. Prema rečima, Kurta Volkera, visokog saradnika Centra za transatlantske odnose na univerzitetu "Džons Hopkins" i bivšeg ambasadora SAD pri NATO-u, Sjedinjene Države i Evropska unija su razočarani slabim napretkom Bosne i Hercegovine. , kaže Volker. Stiven Flenegen, bivši direktor Instituta za nacionalna strateška istraživanja i potpredsednik za istraživanja na Nacionalnom odbrambenom univerzitetu, ukazao je na slične smetnje u sektoru vojnih reformi, od kojih zavisi pridruživanje BiH NATO-u. smatra Flenegen. Dejvid Filips, saradnik Centra za strateška i međunarodna istraživanja osvrnuo se na Kosovo. On tvrdi da zbog unutrašnjih i spoljnopolitičkih problema Kosovu preti opasnost da postane takozvana zamrznuta država, koja nije u stanju da napreduje. , ističe Filips. On takođe smatra da Srbija vrši konstantan pritisak na Prištinu da pristane na podelu Kosova, a za Euleks tvrdi da nije ispunio očekivanja niti u borbi protiv korupcije, niti u privođenju počinilaca pravdi. Prema zaključcima novog izveštaja Centra za strateška i međunarodna istraživanja, spor između Atine i Skoplja oko imena Makedonije, podstakao je bojkote, embargo i političke konflikte koji bi mogli da podstaknu dalje nacionalističke tenzije između dve zemlje. Kurt Volker dodaje da je dugogodišnji spor najviše štete naneo interesima makedonskog naroda. , poručio je Volker. Institut za strateška i međunarodna istraživanja svake godine sastavlja analizu stanja na području Zapadnog Balkana. Taj dokument se često uzima u obzir prilikom formulisanja politike aktuelne američke administracije prema Jugoistočnoj Evropi.